open-index/open-wikipedia-markdown huggingface dataset:
ఆంధ్ర యోగినులు

**ఆంధ్ర యోగినులు** 2004 సంవత్సరంలో ప్రచురించబడిన ఒక తెలుగు పుస్తకం. 

దీని రచయిత డా. బి. రుక్మిణి వరంగల్ లోని కాకతీయ విశ్వవిద్యాలయంలో తెలుగు శాఖలో ప్రొఫెసర్ గా పనిచేస్తున్నారు. ఈ కృతిని రచయిత భగవాన్ శ్రీ సత్యసాయి బాబా గారికి సమర్పించారు. 

మహాభారతం, అరణ్యపర్వంలోని ధర్మవ్యాధోపాఖ్యానంలోని కౌశికునికి గుణపాఠం నేర్పిన పతివ్రత కథ ఈ రచనకు ప్రేరణ. ఈమె డా. బి. రామరాజు గారి పుత్రిక. వీరితో ఆంధ్రయోగుల గురించిన సమాచారం సేకరణ కొరకు ఎందరో మహనీయుల సమాధులను దర్శించారు. ఆంధ్ర యోగుల చరిత్రను రామరాజు గారు రచించగా, యోగినుల చరిత్రను రుక్మిణి గారు చేపట్టారు. ఈ పర్యటనలో దాదాపు 50 కి పైగా యోగినుల సమాచారం లభించగా అందు 27 మంది యోగినులను ఈ పుస్తకంలో పరిచయం చేశారు. ఈ యోగినులలో బ్రహ్మచారిణులై సాధన లేదా తపస్సుతో సిద్ధిపొందినవారు, వివాహమైన కొద్దికాలానికి వైధవ్యం ప్రాప్తించగా ఆధ్యాత్మిక మార్గాన లక్ష్యాన్ని సాధించినవారు, గృహస్థాశ్రమం స్వీకరించి విరాగిణులై భగవదన్వేషణలో కృతార్ధులైన వారు ఉన్నారు.

పుస్తక ముఖచిత్రం కోసం యోగినుల చిత్రాలను శ్రీ గోలి శివరాం గారు చిత్రించారు. 

## యోగినులు
* కందిమల్లయపల్లె ఈశ్వరమ్మ
* తరిగొండ వెంకమ్మ
* సూక్ష్మముర్తెమ్మ
* దొంతులమ్మ
* మాణిక్యనగరం వెంకమ్మ
* తిక్క లక్ష్మమ్మ
* గుత్తికొండబిలం పేరమ్మ
* సరస్వతి లక్ష్మమ్మ
* కోసలనగరం రామక్కమ్మ
* కురుముద్దాలి పిచ్చమ్మ
* సుందరమ్మ
* మంగమ్మ
* మూటలమ్మ
* పిరాట్ల రామలక్ష్మమ్మ
* రేపల్లె చిన్నమ్మ
* సూరి నాగమ్మ
* బెహరా కమలమ్మ
* గోవాడ శేషమ్మ
* చివటం అచ్చమ్మ
* దేవుడమ్మ
* గుట్టూరుకోన అంజనాదేవి
* పెనుమత్స సీతమ్మ
* జిల్లేళ్ళమూడి అనసూయమ్మ
* కృష్ణప్రియ
* గయాబాయి
* తాడ్వాయి శబరిమాత
* శృంగవృక్షం శివబాలయోగేశ్వరీదేవి

## మూలాలు
* ఆంధ్ర యోగినులు, డా. బి. రుక్మిణి, శ్రీ సాయి ప్రచురణలు, వరంగల్, 2004.

వర్గం:తెలుగు పుస్తకాలు
వర్గం:2004 పుస్తకాలు
మౌంట్

**మౌంట్** (Mount) అనగా పర్వతం.
----
* మౌంట్ అబూ, రాజస్థాన్ లోని పర్యాటక కేంద్రం.
* మౌంట్ కైలాష్ లేదా కైలాస పర్వతం హిమాలయాలలో ఇక పర్వత శిఖరం.
* మౌంట్ బాటెన్, భారత చివరి గవర్నర్ జనరల్.
ఇ-పాలన

సాధారణంగా కాగితం, కలం, ఆధారంగా ప్రభుత్వ పాలన జరుగుతుంది. దీనికి బదులు ఎలెక్ట్రానిక్ సాంకేతిక పరిజ్ఞానం ( సమాచార, సంచార సాంకేతికం) ఆధారంగా ప్రభుత్వం సేవలను అందించడమే **ఇ-పాలన**. దీని వలన ఖర్చు తగ్గటం, సమయం ఆదా కావటం, ప్రభుత్వ పనిలో పారదర్శకత మెరుగు పడటం, అవినీతి తగ్గటం మొదలైన లాభాలాన్నో ఉన్నాయి. ఈ రకమైన పద్ధతులను సమన్వయం చేయటానికి జాతీయ ఇ-పాలన ప్రణాళిక 2006 మేలో ప్రవేశ పెట్టారు.

కంప్యూటర్ ద్వారా రైల్వే రిజర్వేషన్ భారతదేశంలో ఇ-పాలనకి శ్రీకారం అని చెప్పుకోవచ్చు.
## ఆంధ్రప్రదేశ్ లో  ఇ-పాలన
2015 లో ప్రభుత్వ అన్ని శాఖలను ఇ-పాలన వ్యవస్థకు మార్చేటందుకు ఇ-ప్రగతి పేరుతో 2400 కోట్ల పథకాన్ని చేపట్టింది. 
* ఇ-ప్రగతి 
* స్పందన
* ఇ-ఆఫీస్
* జిల్లా పోర్టల్
* మీ సేవ
*  ఆంధ్రప్రదేశ్ పోర్టల్ 
*  ఎపి ఆన్లైన్ పోర్టల్ 
* ఇ-కొనుగోలు పోర్టల్
* ఇ-రవాణ
* రిజిష్ట్రేషన్, స్టాంపుల శాఖ 

## మూలాలు


వర్గం:ప్రభుత్వము
జాతీయ ఇ-పాలన ప్రణాళిక

భారత ప్రభుత్వ జాతీయ ఇ-పాలన ప్రణాళిక ప్రధానోద్దేశాలలో ముఖ్యమైనవి: 
సరైన పాలన, సంస్థాగత పద్ధతులను తయారుచేయడం, మౌలిక సదుపాయాలేర్పాటు, పాలసీల తయారీ, ఇంకా కేంద్రంలో, రాష్ట్రాలలో లక్ష్యాధార ప్రాజెక్టులను అమలుచేయడం, సమీకృత ప్రజాసేవలను, పాలనకై వ్యాపార వాతావరణాన్ని ఏర్పాటుచేయడం. దీని 27 లక్ష్యాధార ప్రణాళికలు, 8 విభాగాలకు 2006 మే 18 న ప్రభుత్వ అనుమతి లభించింది . 
right

## జాతీయ ఇ-పరిపాలన ప్రణాళిక లక్ష్యం (విజన్)
ఎన్.ఇ.జి.డి పౌరులకు, వివిధ వ్యాపారాలకు ప్రభుత్వ సేవలను మెరుగ్గా అందించాలనే లక్ష్యంతో ప్రారంభించిన జాతీయ ఇ-పరిపాలన ప్రణాళిక ఈ క్రింది సిధ్దాంతాన్ని లక్ష్యంగా పెట్టుకుంది: “సామాన్య మానవుడికి నివసించేచోటే ఉమ్మడి సేవా కేంద్రాలద్వారా అన్ని ప్రభుత్వసేవలూ అందించేటట్లుగా చూడాలి. ఆ సేవలు సామాన్య మానువుడి ప్రాథమిక అవసరాలు, అతను భరించగలిగే ఖర్చుతో తీరేలా సమర్ధవంతంగా, పారదర్శకంగా, విశ్వాసయోగ్యమైనవిగా, నమ్మకంగా అందించాలి.” 

## విభాగాలు
### సాధారణ సేవా కేంద్రాలు
దీని ద్వారా ఇ-పాలన సేవలన్నీ పౌరులకు అందుతాయి. ఒక కంప్యూటర్, ప్రింటర్, స్కానర్, నిరంతరాయంగా విద్యుత్శక్తి ఉపకరణము, వైర్లెస్ సంపర్క వ్యవస్థ వుంటాయి. విద్యావినోద పరికరాలు, దూర ఆరోగ్య వ్యవస్థ ఉపకరణాలు, పెద్ద తెర వ్యవస్థ కూడా వుంటాయి. దీనిని ప్రభుత్వ-ప్రైవేటు భాగస్వామ్య పద్ధతిలో నిర్వహిస్తారు. గ్రామీణ స్థాయి వ్యవస్థాపకుడు క్రింది స్థాయిలో, సేవా కేంద్ర ఏజెన్సీ మధ్యస్థాయిలో, పేర్కొనబడిన రాష్ట్ర ఏజెన్సీ పై స్థాయిలో వుంటాయి. వీటిని దేశంలోని సుమారు 600 000 గ్రామాల్లో ఏర్పాటు చేస్తారు. దీనికోసం నాలుగేళ్లలో 5742 కోట్లు ఖర్చవుతుంది. కేంద్రం 856 కోట్లు, రాష్ట్రాలు 793 కోట్లు ఖర్చు చేస్తాయి.

### రాష్ట్ర వైడ్ ఏరియా నెట్వర్క్
ఇది కేవలం వివిధ ప్రభుత్వశాఖలమధ్య సంపర్కానికి తయారు చేసిన కంప్యూటర్ నెట్వర్క్. దీని ద్వారా జిటుజి (G2G), జిటుసి (G2C) సేవలు అందుతాయి.
దీనికోసం 3334 కోట్లు ఖర్చవుతాయి. (మార్చి 2005 అంచనాలు). రాష్ట్ర ముఖ్య పట్టణంతో, జిల్లా ముఖ్య పట్టణాలు, మండల కేంద్రాలు, కనీసం 2MBPS తో సంపర్కం చేస్తారు.
 
### రాష్ట్ర డాటా సెంటర్లు
ప్రతి వ్యక్తి సమాచారం, రాష్ట్ర డాటా సెంటర్లులో వుంచబడుతుంది. 2010-2011 నాటికి ఇవి పని చేస్తాయి. ఐదేళ్లలో 1623 కోట్లు ఖర్చవుతుంది.

## సేవల వివరాలు

## ఆంధ్ర ప్రదేశ్ స్థితి
* 28000 గ్రామాలకొరకు 4687 సాధారణ సేవా కేంద్రాలు, ఆగస్టు 2009 నాటికి పని చేయాల్సి వుండగా, 319 మాత్రమే పనిచేస్తున్నాయి. సిఎంఎస్, టైమ్స్ రాష్ట్ర ఏజెన్సీ గుత్తేదార్లుగా రంగంలో ఉన్నాయి. వివిధ శాఖల ఇ-పాలన మార్పులో జాప్యాలు, సేవా కేంద్రాలఆదాయానికి గండికొడుతున్నాయి. 
* రాష్ట్ర వైడ్ ఏరియా నెట్వర్క్ మండల స్థాయి వరకు సెప్టెంబరు 2009కి పని చేయాల్సి ఉంది.
* రాష్ట్ర డాటా సెంటర్ ప్రణాళిక నివేదిక తయారయ్యింది. మార్చి 2010 నాటికి పని చేయాల్సి ఉంది.

## మూలాలు


వర్గం:భారత ప్రభుత్వం
వర్గం:ఇన్ఫర్మేషన్ టెక్నాలజి
ఎలక్ట్రానిక్ ఓటింగ్ మెషిన్లు

1999 ఎన్నికల్లో బ్యాలెట్ పత్రాల ముద్రణకు 7,700 టన్నుల కాగితం వాడారు. 2009 సార్వత్రిక ఎన్నికల్లో ఓటింగ్ కోసం ఈవీఎం వాడుతుండటం వల్ల 10,000 టన్నుల కాగితం మిగులుతోంది. కేరళ రాష్ట్రంలోని పరూర్ శాసనసభ నియోజకవర్గంలో 1982లో జరిగిన ఉప ఎన్నికల్లో మొట్టమొదటి సారిగా ఈవీఎం ఉపయోగించారు. వీటిని భారత్ ఎలక్ట్రానిక్స్ లిమిటెడ్, ఎలక్ట్రానిక్ కార్పొరేషన్ ఆఫ్ ఇండియా అనే రెండు ప్రభుత్వ రంగ సంస్థలు తయారుచేస్తాయి. విద్యుత్తు సరఫరా లేని చోట్ల కూడా వీటిని ఉపయోగించవచ్చు. ఇవి ఆల్కలైన్ బ్యాటరీ సహాయంతో పనిచేస్తాయి. ఒక్కో ఈవీఎం 3,840 ఓట్లను నిక్షిప్తం చేసుకోగలదు. ఒక్కో పోలింగ్ కేంద్రం పరిధిలో 1400లోపు మంది ఓటర్లనే ఎన్నికల కమిషన్ అనుమతిస్తుంది. పోటీలో ఉన్న అభ్యర్థులు 64 మంది కంటే తక్కువగా ఉంటేనే ఈవీఎంలు వాడతారు. అంతకంటే ఎక్కువ మంది అభ్యర్థులుంటే బ్యాలెట్ పేపరు ఉపయోగిస్తారు.2004 సార్వత్రిక ఎన్నికల్లో అన్ని చోట్లా ఈవీఎంలనే ఉపయోగించారు.
## ఈవీఎంలు భేష్
భారత్‌లో పలు ఎన్నికల్లో ఈవీఎంలు ఉపయోగించారు. అక్కడ సుమారు 60 కోట్లకుపైగా ఓటర్లుంటారు. నిరక్షరాస్యులు కూడా ఈవీఎంలోని పార్టీ బొమ్మలు చూసి ఓటేయడమే నన్ను ఆకట్టుకొంది* అని అన్నారు. *రాజకీయాలకు అతీతంగా ఉండాలనే ఈవీఎంలు ఉపయోగిస్తున్నట్లున్నారు. వీటి నిర్వహణలో రాజకీయ పార్టీలకి ప్రమేయం ఉండదు. ఫలితాలపైనా విమర్శించడానికి అవకాశంలేదు'' అమెరికాలో కొన్ని అవాంతరాలున్నాయి. వాటిని అధిగమించేందుకు ప్రయత్నిస్తాం-- హిల్లరీ క్లింటన్‌

వర్గం:యంత్రాలు
పట్టాదారు పాసు పుస్తకాలు

p.సుశీల
**పట్టాదారు పాసు పుస్తకాలు** భూమి యాజమాన్యపు హక్కు పత్రాలు. గ్రామంలో ఎవరెవరికి ఎంతెంత భూమి ఉంది. ఏ సర్వే నంబర్‌లో ఉంది. ఆ వ్యక్తి ఎలా ఉంటాడు అనే వివరాలతో పట్టాదారుల ఫోటోలు అతికించి 1-బి రిజిస్టర్ను తయారు చేసి దానిని బట్టి తహసీల్దారు పట్టాదారు పాసు పుస్తకాలు జారీచేస్తారు. ఈ 1-బి రిజిస్టర్ ను పూర్వం 10 (1) ఖాతాల రిజిస్టర్ అనేవారు. గ్రామంలోని ప్రభుత్వభూమిని మినహాయించి మొత్తం ప్రైవేటు భూమి ఈ పుస్తంలోకి లెక్కలోకి వస్తుంది. వ్యవసాయానికి ఉపయోగించే మొత్తం ప్రైవేటు భూమికి పట్టాదారు పాసు పుస్తకాలు ఇవ్వాలి. తద్వారా బినామీ పట్టాదారులు బట్టబయలు అవుతారు. నిజానికి భూమి ఉండి, నిజాయితీగా పట్టాలు పొంది పంటలు సాగుచేస్తు రుణాలు పొందగోరే రైతులకు నకిలీ పాసుపుస్తకాల తయారీ తలనొప్పిగా మారింది.

## నకిలీ పాస్ పుస్తకాలకు కారణాలు
* గ్రామ 1-బి రెవెన్యూ రికార్డుల్లో అసలు పట్టాదారుల స్థానంలో నకిలీ పట్టాదారులను చేర్చటం 
* గ్రామస్థులు, పట్టాదారులు అప్రమత్తంగా లేకపోవటం 
* గ్రామ రెవెన్యూ అధికారి ప్రమేయం 
* మృతి చెందిన పట్టాదారులకు సంబంధించిన పాతపుస్తకాలు, భూములు అమ్ముకొని ఇతరులకు బదలాయించినా పాత పాసుపుస్తకాలను మాత్రమే కొత్త పాసుపుస్తకాల తయారీకోసం ఉపయోగించటం.

## పాస్ పుస్తకం జారీకి షరతులు
* భూమి యజమాని బ్రతికి ఉండాలి
* భూమి అతని స్వాధీన అనుభవంలో ఉండాలి
* కొనుగోలు చేసిన భూమికి దానికి సంబంధించిన అనుబంధ (లింకు) డాక్యుమెంటు దస్తావేజును కూడా పరిశీలించాలి. తండ్రి తాను కొనుగోలు చేసిన భూమిని తన కొడుకులకు పంపిణీ చేస్తూ కొడుకుల పేరుతో దాన విక్రయం కింద భూ నమోదు (రిజిస్ట్రేషన్‌) చేయించుకున్న పిదప పుస్తకాలు ఇవ్వాలి. 
* పట్టాదారు పాసుపుస్తకం ఫీజు రూ.15

## భూమి యాజమాన్యపు వివరాలు (అంతర్జాలంలో)
భూమి రికార్డుల వివరాలు గల పట్టాదారుని పహాణి/అడంగలు సర్వేనంబరు ప్రకారం అంతర్జాలంలో , ROR1-B వివరాలను ఖాతా లేక పట్టాదారు పాసుపుస్తకం సంఖ్య ప్రకారం  పరిశీలించవచ్చు.

## ఇవికూడా చూడండి
*ప్రభుత్వభూమి
*భూసేకరణ

## మూలాలు

వర్గం:భూమి నమోదులు
బందెలదొడ్డి

పూర్వం వేరే గ్రామాలకు చెందిన పశువులు దారితప్పి మరో గ్రామానికి వస్తే వాటిని ఈ బందెల దొడ్లలో కట్టేసేవారు. వాటి యజమానులు నిర్ణీత రుసుము చెల్లించి తమ పశువులను విడిపించికెళ్ళేవారు. తమిళంలో పట్టి అంటే 'బందెలదొడ్డి' అని అర్థం. బందెలదొడ్డి లోనుండి ఎవరూ సొంతదారు అడగక వదిలేసిన గొడ్డు అనాథ పశువు అని భావం. ఎక్కడ బడితే అక్కడ మేసి బందెలదొడ్డికి తోలబడ్డ యెద్దు బందెయెద్దు. ఇప్పటికి కూడా చాలా గ్రామాల్లో ఒక వేళ పశువులు తప్పిపోయి వచ్చినా, ఒకరి పశువులు మరొకరి పంటను పొరపాటున మేసినా బందెల దొడ్డి లోకి తోలేస్తారు. వాటి యజమానులు వచ్చి నష్టపడిన సొమ్మును చెల్లించి వారి పశువులను తీసుకెళ్ళాలి.

## బందెలదొడ్డి సెంటర్
పూర్వం బందెల దొడ్లు ఊరికి దూరంగా ఉండేవి. ఇప్పుడవన్నీ ఊరి సెంటర్లుగా మారాయి.
*విజయవాడ మొగల్రాజపురంలో బందెలదొడ్డి సెంటర్
*మార్కాపురం బందెలదొడ్డి సెంటర్
*పాలకొల్లు బందెలదొడ్డి సెంటర్

## బందెలదొడ్డిపై సాహిత్యం
:జంగిలి కాంతల నెల్లా సంగతులెంచక నీవు
:యెంగిలి సేసేవు మోవి యేకము గాను
:పంగించ నీ నోరు బందె యెద్దు మోరాయ
:కాంతలకు నీ మోవి గాడిపట్టు ---అన్నమయ్య :
* కె.వి. కూర్మనాధ్ ‘బందెలదొడ్డి’ కథ
## మూలాలు

వర్గం:వ్యవసాయం
నక్కన పల్లి

**నక్కన పల్లి ** చిత్తూరు జిల్లా శాంతిపురం మండలం నకు చెందిన రెవెన్యూయేతర గ్రామం.

ఈ గ్రామం శాంతిపురానికి 5కిమీ దూరంలో పడమటి వైపున ఉంది. ఇక్కడ 5వ తరగతి వరకు బడి ఉంది. ఇక్కడ ప్రజల జీవనోపాది వ్యవసాయం, పట్టుపురుగుల పెంపకం.
## మూలాలు

## వెలుపలి లంకెలు
సొరంగం

[thumb|A former railway tunnel, near [Houyet, Belgium, now converted to pedestrian and bicycle use]]
[thumb|Colorful pedestrian ''Light Tunnel'' connecting two terminals in Detroit's [Detroit Metropolitan Wayne County Airport|DTW airport, United States.]]
[thumb|The [North East MRT Line in Singapore is a fully-underground rail line.]]
[thumb|The [Allegheny Mountain Tunnel on the Pennsylvania Turnpike, United States.]]
**సొరంగం** (ఆంగ్లం: Tunnel) అనగా భూమి లోపల లేదా కొండలలో నిర్మించిన సన్నని మార్గము. కొన్ని సొరంగాల్ని రహదారి లేదా రైలు ప్రయాణం కోసం నిర్మిస్తారు. ఢిల్లీ, కలకత్తా పట్టణాలలోని భూగర్భ రైలు మార్గాలు సొరంగాల లోపల నుండే నిర్మించారు.
## [[టన్నెల్‌ బోరింగ్‌ మిషన్‌]] (టీబీఎం) తో సొరంగాలు
*వెలిగొండ ప్రాజెక్టులో 18 కిలోమీటర్ల సొరంగాన్ని, శ్రీశైలం ఎడమగట్టు కాలువ ప్రాజెక్టులో 44 కిలోమీటర్ల సొరంగాన్ని తవ్వటానికి దీనిని ఉపయోగిస్తున్నారు. 
*స్విట్జర్లాండ్‌లో 3 వేల మీటర్ల ఎత్త్తెన పర్వతశ్రేణుల అడుగున 75 కిలోమీటర్ల పొడవైన సొరంగాన్ని తవ్వుతున్నారు. ఈ సొరంగం ద్వారా జూరిచ్‌- మిలన్‌ పట్టణాల మధ్య ప్రయాణ దూరం 250 కిలోమీటర్ల దూరం తగ్గుతుంది.
*బ్రిటన్లో థేమ్స్‌ నదికి 40 మీటర్ల అడుగున రెండున్నర కిలోమీటర్ల పొడవున రెండు సొరంగాలు తవ్వుతున్నారు.దీనివల్ల లండన్‌- పారిస్‌ మధ్య దూరం తగ్గుతుంది.

## బయటి లింకులు
* Trans Global Highway and proposed tunnels.
* Royal Engineers Museum British Army First World War Tunnelling. 
* Directory of the world's longest tunnels by category
* ITA-AITES International Tunnelling Association
* Tunnels & Tunnelling International magazine

వర్గం:భూగోళశాస్త్రం
ఇక్థియోసిస్ వల్గారిస్

**ఇక్థియోసిస్ వల్గారిస్** (Ichthyosis vulgaris) అనునది వంశ పారంపర్యంగా సంక్రమించు చర్మ సంబంధ అసాధారణ స్థితి. ఈ వ్యాధి ఉన్నవారి చర్మం పొడిబారి, పొలుసులుగా విడిపోతుంది. ప్రతి 250 మందిలో ఒక్కరు దీని బారిన పడతారు. తల్లిదండ్రులలో ఎవరి ద్వారా నైనా ఒక అసాధారణ జన్యువు సంక్రమించటంతో ఈ వ్యాధి సోకుతుంది.

ఈ వ్యాధి ప్రాణాంతకం కాదు. చాలా తక్కువగా దురద ఉండటం, శరీరం కనిపించే లాగా బట్టలు వేసుకోలేకపోవటం తప్పితే వేరే ఎటువంటి హాని ఉండదు.

స్వేదం ఈ వ్యాధి తీవ్రతని తగ్గించటం మూలాన, తేమ వాతావరణం ఉన్న ప్రదేశాలు వ్యాధిగ్రస్తులకి క్షేమం. ఎయిర్-కండిషన్, మద్యం దీని తీవ్రతని పెంచవచ్చును.
## తీసుకొనవలసిన జాగ్రత్తలు
* మాయిశ్చరైజింగ్ క్రీములు, లోషన్ లు, స్నోలు వాడాలి
* మరీ వేడినీటితో కాకుండా, గోరువెచ్చటి నీటితో మాత్రమే స్నానం చేయాలి (చలికాలంలో కూడా).
* స్నానం చేసి, తువ్వాలుతో తుడుచుకొన్న వెంటనే, ఆ తడి ఆరక ముందే, క్రీము రాయాలి.
* ప్యారాఫిన్ మైనం గల క్రీములు శ్రేయస్కరం. (ఉదా: వ్యాజ్లిన్). వీటివల్ల జిడ్డు ఎక్కువగా ఉంటే ఎమోలియంట్, హ్యూమెక్టెంట్, కెరటాలిటిక్ క్రీములు వాడాలి. (ఉదా: మాయిశ్చరెక్స్, కోటరిల్)

## మూలాలు
1. http://www.nlm.nih.gov/medlineplus/ency/article/001451.htm

వర్గం:చర్మ వ్యాధులు
జాతీయ జంతువులు జాబితా

ఇది జాతీయ జంతువుల చిట్టా: 

## జాతీయ జంతువులు

## ఇవికూడా చూడండి

* రాష్ట్ర జంతువు
* జాతీయ చిహ్నం
* జాతీయ పక్షుల జాబితా
* పూల చిహ్నం

## మూలాలు


వర్గం:అసంపూర్తి జాబితాలు
వర్గం:జాతీయ చిహ్నాలు
వర్గం:జాబితాలు
శాకంభరి

శాకంబరీ దేవి ఆవిర్భావం 
పూర్వం హిరణ్యాక్షుని వంశంలో దుర్గముడనే వాడొకడు పుట్టాడు. వాడు పరమ రాక్షసుడు. అతనికి ఒక దురాలోచన వచ్చింది. అది - వేదాలను అపహరిస్తే వాటి బలంతో బ్రతుకుతున్న దేవతలు నశిస్తారు - అని. వెంటనే హిమాలయా పర్వతాలకు వెళ్ళి వెయ్యి సంవత్సరాలు ఉగ్ర తపస్సు చేశాడు. బ్రహ్మ ప్రత్యక్షమై వరం కోరుకుమ్మన్నాడు. వెంటనే దుర్గముడు - బ్రాహ్మణుల దగ్గర ఉన్న వేదములు, వేద మంత్రములు తనకు కావాలని, దేవతలకు అపజయం కలగాలని కోరుకున్నాడు. సరే అన్నాడు బ్రహ్మ. వేదాధ్యయనము, జపహొమాదులు వదలి వేశారు బ్రాహ్మణులు. హొమాదులు మానివెయ్యటం వలన, తమకు అందవలసిన హవిర్భాగములు అందక, దేవతలు శక్తి హీనులయ్యారు. యజ్ఞాలు, తపాలు, జపాలు లేక ప్రకృతి ధర్మం నశించింది. వానలు కురువలేదు. పంటలు పండలేదు. అనావృష్టి వలన పశుపక్ష్యాదులు, మనుష్యులు ప్రాణాలు వదిలారు. భూమి మృత కళేబరాలతో దుర్భరం అయింది. ఆ సమయంలో బ్రాహ్మణులు హిమవత్పర్వతానికి వెళ్ళి ఆ పరాశక్తిని ప్రార్థించారు. అమ్మవారు కరుణించి తొలకరి మబ్బు వంటి శరీరఛాయ, నూరు కన్నులు, కోటి సూర్యుల దివ్యతేజస్సు, లోకోత్తరమైన లావణ్యములతో ప్రత్యక్షమైంది. ఆ తల్లి చేతులలో మధుర రసభరితములైన ఫలాలు, రకరకాల భక్ష్య భోజ్య పదార్ధాలు ధరించి ఉండింది. ఆమె కండ్లు పూర్ణ కుంభాల్లాగా ఉండినాయి. ఆ కండ్ల నుంచి 9 రోజులు ఏకథారగా కారిని నీటితో ఓషధులన్నీ జీవకళతో ఒప్పినాయి. నదీనదాలు, చెరువులు జల సమృద్దములయ్యాయి. జగత్తు చల్లబడింది. ఆమె శరీరం నుండి ఫల శాక సమూహములు, అన్న పానామృతములు ఆవిర్భవించి లోకంలోని కరువు రూపుమాపబడింది. కనుక ఆమె 'శాకంభరి ' అని కీర్తింపబడింది (శ్రీదేవీ భాగవతం సప్తమస్కంధం). ఆ దేవి అనుగ్రహించిన 9 రోజులను ' శాకంభరీ ' నవరాత్రులుగా పూజ చేస్తున్నారు.

## ఇవి కూడా చూడండి

* ప్రభాదేవి ఆలయం, ముంబై

వర్గం:హిందూ దేవతలు
సర్దార్ (అయోమయ నివృత్తి)

* సర్దార్ అనేది పర్షియాకు చెందిన సైనిక లేదా రాజకీయ టైటిల్. 

## సర్దార్ పేరుతో గల నాయకులు
* సర్దార్ జమలాపురం కేశవరావు : హైదరాబాదు రాష్ట్రానికి చెందిన ప్రముఖ స్వాతంత్ర్య సమరయోధుడు.
* సర్దార్ గౌతు లచ్చన్న : స్వాతంత్ర్య సమరయోధుడు.
* సర్దార్ వల్లభభాయి పటేల్ : స్వాతంత్ర్య సమరయోధుడు
* సర్దార్ దండు నారాయణ రాజు :స్వాతంత్ర్య సమరయోధుడు
## సర్దార్ పేరుతో గల సినిమాలు
* సర్దార్, 1984లో విడుదలైన తెలుగు సినిమా.
* సర్దార్ కృష్ణమనాయుడు, 1987 లో విడుదలైన తెలుగు సినిమా.
* సర్దార్ ధర్మన్న, 1987 లో విడుదలైన తెలుగు సినిమా.
* సర్దార్ పాపారాయుడు, 1980 లో విడుదలైన తెలుగు సినిమా.
సర్దార్

**సర్దార్** (ఆంగ్లం: Sardar; పర్షియన్: سردار) అనేది పర్షియాకు చెందిన సైనిక లేదా రాజకీయ హోదా. సర్దార్ అనగా సేనాపతి అని అర్థం. సర్ అనగా తల, దార్ అనగా కలిగియుండడం.

భారతదేశంలో సిక్కు మతానికి చెందిన పురుషుల్ని "సర్దార్" అని పిలుస్తారు.

వర్గం:సిక్కు మతం

## రాజులు

* కపుర్తలా రాజ్యాన్ని *సర్దార్* శైలిలో ఉండే రాజులు పాలించారు. ఉదాహరణకు, కపుర్తలా రాజు సర్దార్ అనే బిరుదును చేపట్టాడు.

## అరిస్టోక్రాట్స్

* పాకిస్తాన్‌లోని హజారా డివిజన్‌లో, **కర్లాల్ తెగ** వారు సాంప్రదాయకంగా తమ ఉన్నత సామాజిక హోదాను సూచించడానికి తమ పేర్లకు ముందు **సర్దార్** అనే బిరుదును ఉపయోగిస్తారు.
* కాశ్మీర్‌లోని పూంచ్, సుధనోటి జిల్లాల్లో, *సర్దార్‌ను* మిశ్రమజాతి సుధాన్ తెగ, డౌలి తెగ వారు ఉపయోగిస్తారు. అలాగే, పూంచ్‌లోని ఇతర గిరిజన కుటుంబాల వారు తమ పేర్ల ముందు *సర్దార్‌ను* ఉపయోగిస్తారు.
* అదే విధంగా *సర్దార్ అనే పదాన్ని* అట్టోక్ జిల్లాలు, రావల్పిండి పరిసర ప్రాంతాలలోని ఖట్టర్ తెగకు చెందిన గొప్ప వ్యక్తులు ఉపయోగిస్తారు.
* మహారాజా రంజిత్ సింగ్ కాలంలో సిక్కులు రాజకీయ, గిరిజన, సైనిక, మత అధికారుల ర్యాంకింగ్‌ల కోసం *సర్దార్‌ను* ఉపయోగించేవారు.

## ఆధునిక వినియోగం

* భారత సైన్యంలో అనేక ఉన్నత పదవుల్లో అసమాన సంఖ్యలో సిక్కులు గౌరవప్రదంగా సేవలందించినందున, *సర్దార్ అనే* పదాన్ని నేడు సిక్కు మత వయోజన పురుష అనుచరులను సూచించడానికి ఉపయోగిస్తున్నారు. ముఖ్యమైన ఉదాహరణలలో జనరల్స్ జోగిందర్ జస్వంత్ సింగ్, హర్బక్ష్ సింగ్ ఉన్నారు.
* హిమాలయ పర్వతారోహణలో, *స్థానిక* షెర్పా ప్రజలకు పోర్టర్ల నాయకుడు *సర్దార్*. ఇతర విధులతో పాటు, అతను వ్యక్తిగత షెర్పాలు చేరుకున్న ఎత్తులను నమోదు చేస్తాడు, ఇది షెర్పాలకు చెల్లించాల్సిన మొత్తాలను నిర్దేశిస్తుంది.
* నేపాల్‌లో రాణా పాలనలో వివిధ రచయితలు, కవులకు *సర్దార్* అనే బిరుదును ఇచ్చారు.
* హెచ్ఎంఎస్ సర్దార్ రాయల్ నేవీ డిస్ట్రాయర్.
* హెచ్ఎంఎస్ సర్దార్ అనేది రెండవ ప్రపంచ యుద్ధంలోని రాయల్ నేవీ జలాంతర్గామి.
* హెచ్ఎంఎస్ సర్దార్ అనేది ది గన్స్ ఆఫ్ నవరోన్ నవలలో కల్పిత రాయల్ నేవీ డిస్ట్రాయర్.
* "సిర్ధౌకర్" అనేది ఫ్రాంక్ హెర్బర్ట్ డ్యూన్‌లో గ్రహ పాలకుల బిరుదు. పాడిషా చక్రవర్తి ఉన్నత దళాలను *సర్దౌకర్* అని కూడా పిలుస్తారు.
* సర్దార్ అనే పదాన్ని ఇప్పుడు పాకిస్తాన్, ఆఫ్ఘనిస్తాన్, భారతదేశంలోని తెగ నాయకులకు ఉపయోగిస్తారు. భారత ఉపఖండంలోని అనేక సంఘాలు, తెగలు, ముఖ్యంగా పంజాబ్,కాశ్మీర్‌లో, డోగర్, జాట్, గుజ్జర్, మొఘల్, సిక్కులు  ఈ బిరుదును ఉపయోగిస్తున్నారు.

## మూలాలు
హాసం ప్రచురణలు

**హాసం ప్రచురణలు** ఒక ప్రచురణ సంస్థ.

## ప్రచురణలు
* మా మామయ్య ఘంటసాల - సావిత్రీ ఘంటసాల స్మృతి తరంగాలు
* ఎందరో మహానుభావులు - అద్భుత సంగీత విద్వాంసుల అజ్ఞాత జీవిత చిత్రాలు - తనికెళ్ళ భరణి
* పద్మనాభం ఆత్మకథ - హాస్యనటుడు, నిర్మాత, దర్శకుడు పద్మనాభం ఆత్మకథ.
* విజయగీతాలు - విజయావారి సినిమాలలోని పాటల కథా - కమామీషూ - యస్.వి.రామారావు
* పొగబోతు భార్య - ఆలుమగలీయంపై హాస్యకథలు - ఎమ్బీయస్ ప్రసాద్
* అచలపతి కథలు - 18 ఉడ్ హౌస్ తరహా హాస్య కథలు - ఎమ్బీయస్ ప్రసాద్
* జంధ్యామారుతం - జంధ్యాల సినిమావలోకనం - పులగం చిన్నారాయణ
* హ్యూమరథం - సినిమా నిర్మాణంలో చమత్కార ఉదంతాలు - రావి కొండలరావు
* కిశోర్ జీవనఝరి - నట గాయకుడు కిశోర్ కుమార్ నవరసభరిత జీవిత చిత్రణం - ఎమ్బీయస్ ప్రసాద్
* కోమలి గాంధారం - పురుష సమాజం పోకడలపై నేటి మహిళ సన్నాయి నొక్కులు - మృణాళిని
* నవ్వుటద్దాలు - చమత్కార పద్యాల అందాలు చూపే అద్దాలు - ఆచార్య తిరుమల
* టామ్ సాయర్ ప్రపంచయాత్ర - మార్క్ ట్వేన్ అనువాదం - నండూరి రామ్మోహనరావు
* అనుపమ గీతాల తిలక్ - దర్శకనిర్మాత తిలక్ జ్ఞాపకాలు - వనం జ్వాలా నరసింహారావు
* మాయాబజార్ - సినిమా తీసేవాళ్లపై సెటైర్ - స్వామి చిత్రానంద
* హిందీ గేయ వైభవం - రఫీ పాడిన 16 పాటల అర్థాలు, సందర్భాలు - పి.వి.సత్యనారాయణ రాజు
* గ్రాంఫోన్ రికార్డులపై ముందుమాట - డా. కె.వి.రావు
* సినీ గీత వైభవం - తెలుగు సినిమాపాటను సుసంపన్నం చేసిన వారి జీవితచిత్రాలు - యస్.వి.రామారావు
* స్వర సామ్రాజ్ఞి - లతా మంగేశ్కర్ జీవితగాథ
* బండూ కతకితలు - హాస్యకథా సంపుటి

వర్గం:తెలుగు ప్రచురణ సంస్థలు
వకుళా దేవి

**వకుళా దేవి**, కలియుగ విష్ణు అవతారంగా భావించబడుతున్న వేంకటేశ్వరుని పెంచి పోషించిన తల్లి. ఈమె యశోద అవతారంగా చెప్పబడుతున్నది. 
## తిరుమల గిరులలో వకుళమాత దేవాలయాలు
తిరుమల గిరులలో రెండు వకుళమాత దేవాలయాలు ఉన్నాయి.
# మొదటిది తిరుపతిలోని కపిలతీర్థం దగ్గర వున్న మాలాడిగుండం దగ్గర ఉంది.
# రెండవది శ్రీవారి ప్రధానాలయంలో విమాన ప్రదక్షిణ మార్గంలో ఆగ్నేయ దిశలో వున్న పోటు (వంటగది) లో ఉంది. పోటులో వున్న వకుళాదేవి దగ్గరుండి తన కొడుకుకి కావలసిన తినుభండారాలను శుచిగా, శుభ్రంగా వండిస్తుంది అంటారు.
* వకుళ మాతే బంగారు తులసీపత్ర హారం (వకుళ మాల) గా మారి శ్రీవారి మెడలో చేరిందని ఒక ఇహిత్యం.
## తిరుపతిలో వకుళమాత దేవాలయాలు
17వ శతాబ్దానికి చెందిన వకుళమాత ఆలయం తిరుపతి గ్రామీణ మండలంలోని పేరూరు గ్రామపంచాయితీ పరిధిలోని పేరూరు కొండపై  ఉంది. ఇది తిరుపతికి ఐదు కిలోమీటర్ల దూరంలో ఉంది. శిధిలావస్థలో ఉన్న దేవాలయం స్థానంలో ఇప్పుడు వకుళమాత ఆల‌యాన్ని నిర్మించారు. ఈ నూతన వకుళమాత ఆల‌య మ‌హాసంప్రోక్షణ కార్యక్రమాలు 2022 జూన్ 18 నుండి 23వ తేదీ వ‌ర‌కు జ‌రుగుతున్నాయి. 2022 జూన్ 23న విగ్రహ ప్రాణ ప్రతిష్ఠ, మహా సంప్రోక్షణ ఆవాహన కార్యక్రమాల్లో ఆంధ్రప్రదేశ్ రాష్ట్ర ముఖ్యమంత్రి వైఎస్‌ జగన్‌ మోహన్‌రెడ్డి పాల్గొని అమ్మవారి తొలిదర్శనం అందుకున్నారు.

## మూలాలు

## భాహ్యా లంకెలు
ఇంధనం

[thumb|300px|[కలప, లేదా వంటచెరకు, ప్రపంచంలో అనేక యుగాలుగా మానవునిచే వుపయోగింపబడే ప్రాథమిక శక్తి వనరు. ]]
మండించినపుడు శక్తిని ఉత్పత్తి చేయు పదార్ధాన్ని **ఇంధనం** (ఆంగ్లం: Fuel) అని అంటారు. వాహనాలు నడవడానికి, విద్యుత్ ఉత్పత్తి చేయడానికి, వంట చేయడానికి ఉపయోగపడును. ఇంధనాన్ని పొదుపు చేయాల్సిన ఆవశ్యకతపై ప్రజల్లో అవగాహన కలిగించడానికి ప్రతి సంవత్సరం డిసెంబరు 14న జాతీయ ఇంధన పరిరక్షణ దినోత్సవం జరుపుకుంటారు.

ఇది రెండు రకాలు. 
# కర్బన ఇంధనం
# అకర్బన ఇంధనం

## కర్బన ఇంధనాలు
వీటినే *ఆర్గానిక్ ఇంధనాలు:* (Organic Compounds) అని కూడా అంటారు.ఇందులో కర్బన పదార్ధం (Carbon Compound) ఉండును. వీటిలో చాలా వరకు పెట్రోలియం ఉత్పత్తులే.

కర్బన ఇంధనాలకు ఉదాహరణలు :

#రాకాసి బొగ్గు - దీనిని బొగ్గు గనులు నుండి వెలికితీస్తారు. విద్యుత్ ఉత్పత్తి కోసం, రైలు నడవడం కోసం వాడతారు.
# కలప - వృక్షం యొక్క కాండపు భాగం.దీనిని వంట చెరకుగా వాడతారు. పంచదార మిల్లులో చెరుకు పిప్పిను ఇంధనంగా వాడతారు.
# సాధారణ బొగ్గు - కట్టెను పాక్షికంగా కాల్చితే ఇది వస్తుంది.
# పెట్రోలు - దీనినే శిలాజ ఇంధనం అని కూడా అంటారు.
#డీజీల్ 
# కిరోసిన్
# నాఫ్తా
# ఏవియేషన్ టర్బైన్ ఫుయెల్ (Aviation Turbine Fuel) (A.T.F) - విమానాలు, హెలికాప్టర్ లలో వాడతారు.
# వంట గ్యాస్ - దీనిలో బ్యూటేన్ అనే వాయువు ఉండును.
# వెల్డింగ్ గ్యాస్ - దీనిలో అసిటలీన్ అనే వాయువు ఉండును. లోహాలు అతికించడానికి వాడతారు.
#జీవ ఇంధనం (బయో డీజీల్) - మొక్కల నుండి తయారుఛేస్తారు.
# ఆల్కహాల్ (సారాయి)- ప్రయోగశాలలో రసాయనాలను వేడిచేయడానికి సారాయి దీపంలో ఊయోగిస్తారు.
# కర్పూరం - హిందువుల పూజలలో హారతిగా వాడతారు. తిరుపతి లడ్డులో ఇది ఒక ముఖ్యమైన పదార్ధం. పార్టీలలో వంటకాలను వేడిగా ఉంచుటకు వంట పాత్రల క్రింద మండుతున్న కర్పూరం ఉంచుతారు.

## అకర్బన ఇంధనాలు
వీటిలో కార్బన పదార్థం (Carbon) ఉండదు.

అకర్బన ఇంధనాలకు ఉదాహరణలు :
* ఉదజని ( Hydrogen )- ఇది కూడా ఇంధనమే. ఇది మండినపుడు పెద్దమొత్తంలో శక్తి వెలువడుతుంది. అంతరిక్ష నౌక (రాకెట్) లో వాడతారు.
* కొన్ని రకాల బ్యాటరీ ( Fuel Cell ) లలో వాడతారు.
బాయిలరులలో నీటిని ఆవిరిగా మార్చుటకు ఇంధనాలను వాడతారు.బాయిలర్లలో పలురకాలు కలవు ఓడల్లో ఎక్కువగా కొక్రేన్ బాయిలరును ఉపయోగిస్తారు.అలాగే లాంకషైర్ బాయిలరులోకూడా బొగ్గును ఇంధనంగా ఉపయోగిస్తారు.

## ఇవి కూడా చదవండి
* జీవ ఇంధనం

## మూలాలు

## వెలుపలి లంకెలు
వర్గం:శక్తి వనరులు
వర్గం:ఇంధనాలు
కామసముద్రం అప్పలాచార్యులు

**కామసముద్రం అప్పలాచార్యులు** గద్వాల సంస్థానంలోని  కవి, సంగీతకారుడు. ఇతడిని "ఆంధ్ర జయదేవ"గా పేర్కొంటారు. అతను సంగీత సాహిత్యాలలో దిట్ట. ఇతడు 17వ శతాబ్దంలో పెదసోమ భూపాలుని ఆస్థానంలో సంగీత విద్వాంసుడిగా సేవలందించాడు.  అప్పలాచార్యులు కౌండిన్యస గోత్రికుడు, శ్రీనివాసాంబ , కృష్ణమాచార్యుల పుత్రుడు , అహోబిల శ్రీనివాసుని శిష్యుడు. మహారాజు గారి కోరిక మీద జయదేవుడు రచించిన గీత గోవిందం సంస్కృత కావ్యంలోని 12 సర్గలూ, 24 అష్టపదులూ, 72 శ్లోకాలనూ తెలుగులోకి "శ్రీకృష్ణ లీలా తరంగిణి"గా రచించాడు.

చిన సోమ భూపాలుని ఆస్థాన కవులు ఆయన కోరిక మేరకు యథాశ్లోక తాత్పర్య రామాయణంలోని వివిధ కాండలను రచించారు. అలాంటి వారిలో తిరుమల కృష్ణమాచార్యుడు సుందరకాండను 3 ఆశ్వాసాలతో రచించారు. చతుర్విధ కవితా నిర్వాహకులైన కామసముద్రం అప్పలాచార్యులు కిష్కింధకాండను 3ఆశ్వాసాలుగా రచించడమే కాకుండా ఈ రామాయణానికి అవతారికను రచించాడు.

## ఆంధ్రాష్టపది
ఒకనాడు పెదసోమభూపాలుడు కొలువుదీర్చి అప్పలాచార్యుల వారిని పిలిపించి జయదేవుని అష్టపదులను తెలుగులోకి మార్చవలసినదిగా కోరాడు.  జయదేవుడి అష్టపదులకి యావద్భారత దేశంలోనూ ఖ్యాతి ఉంది. అవన్నీ సంస్కృతంలోనే ఉన్నా.. ఏ భాషకాభాష వారు ఇవి తమవేనేమో అనుకునేంతగా జనజీవితంలో మమేకమైపోయిన గీతాలు. వాటిని అనువదించేముందు అతను  ముందు జయదేవుడి జీవితం, ఆయన సాహిత్యాన్నీ ఔపోసన పడదాం అనుకుని కృష్ణుణ్ణి మనసులో స్మరించుకునీ.. జయదేవుడు పుట్టిన ఊరు ఒరిస్సాలోని కిందుబిల్వం అనే ప్రదేశానికెళ్ళి ఆ మట్టిని చేత్తో పట్టుకుని ముద్దెట్టుకున్నాడు. జయదేవుడి తల్లిదండ్రులైన భోజదేవుడు, రమాదేవి తమ పిల్లాణ్ణి ఊయలలూపిన ప్రదేశానికెళ్ళి  ఆనందంలో ఊగిపోయాడు. జయదేవుడి గీతాలకి నాట్యం చేసిన ఆయన పద్మావతి నర్తించిన మండపాల మీద కూర్చుని అరచేతుల్తో ఆ గచ్చు తుడిచాడు అప్పలాచార్యుడు. అన్నిచోట్ల కృష్ణ దర్శనం, కృష్ణ స్పర్శనం జరిగిపోతోంది అప్పలాచార్యులకి. మొత్తానికి జయదేవుడి గీత గోవిందం కళ్ళకద్దుకున్నాడు. 12 సర్గలూ, 24 అష్టపదులూ, 72 శ్లోకాలలో ఉన్న గీతగోవిందంలో మధుర - శృంగార భక్తిని..ఆస్వాదించి..దీన్ని తెలుగులో రాయడానికి శ్రీకారం చుట్టాడు. జయదేవుని ఆత్మని ఆవిష్కరించుకునీ కొన్ని అవేరాగాలు ఉంచేసి.. కొన్ని సౌలభ్యాన్ని బట్టి రాగాల్ని మార్చీ మొత్తానికి.. శ్రీకృష్ణ లీలా తరంగిణి అనే ఆంధ్రాష్టపదిని పూర్తిచేసాడు.

## మూలాలు

## వనరులు
* "ఆంధ్రజయదేవ" కామసముద్రం అప్పలాచార్యులు, ఎందరో మహానుభావులు, తనికెళ్ళ భరణి, హాసం ప్రచురణలు, హైదరాబాదు, 2007, పేజీలు: 104-5.

వర్గం:తెలుగు కవులు
వర్గం:సంగీతకారులు
వర్గం:తెలుగు రచయితలు
వర్గం:తెలుగువారిలో సంగీతకారులు
వర్గం:మహబూబ్ నగర్ జిల్లా వ్యక్తులు
రూపవాణి

right|150px|thumb|రూపవాణి పత్రిక ముఖచిత్రం
**రూపవాణి** తెలుగు సినిమా పత్రిక 1940 లో సీతారామయ్య అనే పాత్రికేయుడు ప్రారంభించాడు. ఇందులో శ్రీశ్రీ వంటి నిష్ణాతులు పనిచేశారు.  రావి కొండలరావు  కూడా ఇందులో పనిచేసాడు. జీతాలు సరిగ్గా ఇవ్వకపోవడంతో మంచి మంచి రచయితలు ఆ పత్రికనుండి తప్పుకున్నారు. రూపవాణి పత్రిక మంచి పేరున్న పత్రికే. ఆ పత్రికలో తమ గురించి రాస్తే చాలు, తమ ఫొటో పడితే చాలు అని అప్పటి నటీ,నటులు ఉవ్విళ్ళూరేవారని చెప్పుతూంటారు

## మూలాలు

వర్గం:తెలుగు పత్రికలు
వర్గం:తెలుగు సినిమా పత్రికలు
రసమయి

**రసమయి** ఒక తెలుగు సాంస్కృతిక మాసపత్రిక. దీని సంపాదకులు, ప్రచురణకర్త నండూరి పార్థసారథి. ఇది అక్టోబరు 2000 సంవత్సరంలో ప్రారంభించబడింది. సంగీత సాహిత్య నృత్య నాటక కళలు, జానపద హస్త కళలు సినిమా వీటి కోసం ప్రత్యేకంగా ఈ పత్రిక ప్రారంభించబడింది. సరళ సుందరమైన భాషలో గంభీరమైన విషయాలను వివరించే పరిశోధనాత్మకమైన వ్యాసాలు దీనిలో ప్రకటించి అలనాటి భారతి పత్రికను గుర్తుకు తెచ్చింది. దీనిని నండూరి పబ్లికేషన్స్ హైదరాబాదు నుండి ప్రచురించారు. అంతర్జాలంలో కూడా ఈ పత్రికను చదివే సౌలభ్యం ఉండేది. కేవలము చందాదారులపైనే ఆధారపడిన ఈ పత్రిక 2009లో ఆగిపోయింది. వెలువడిన అన్ని సంచికలు మామూలు చూయింగ్ గమ్‌, టయిమ్‌ పాస్ పత్రికల మాదిరిగా కాక సీరియస్ పత్రికగా ఒక స్థాయిని నిలబెట్టుకుంది. ప్రతి సంచికా ఒక ప్రత్యేక సంచికగా వెలువడింది. 
## రచయితలు
ఈ పత్రికలో సంపాదకుడు నండూరి పార్థసారథితో పాటు పాలగుమ్మి విశ్వనాథం, న్యాయపతి రాఘవరావు, ఇంద్రగంటి శ్రీకాంతశర్మ, భద్రిరాజు కృష్ణమూర్తి, తాత సత్యనారాయణ, కె.యజ్ఞన్న, జ్వాలాముఖి, కస్తూరి మురళీకృష్ణ, బాలాంత్రపు రజనీకాంతరావు, వేంకట పార్వతీశ్వర కవులు, వైజర్సు బాలసుబ్రహ్మణ్యం, పెన్నా శివరామకృష్ణ, వేటూరి ఆనందమూర్తి, మండపాక పార్వతీశ్వరశాస్త్రి, కోవెల సంపత్కుమారాచార్య మొదలైన వారి రచనలు ప్రచురితమయ్యాయి.

## రచనలు
ఈ పత్రికలో ప్రచురింపబడిన కొన్ని రచనలు:
* శ్రీకృష్ణ కథామృతం
* రేడియో అన్నయ్య - సంగీత కారుడు
* శృంగార శాకుంతలము
* తెలుగు భాషాభివృద్ధికి వ్యూహాలు
* తప్పులతో ప్రచారం ఉన్న త్యాగరాజ రచనలు
* స్వరార్ణవం
* శ్రీ అరవిందుల సావిత్రి
* శరత్ జీవన పునశ్చరణ
* అసలు సిసలు సినిమాకవి మజ్రూహ్
* ఉయ్యాల జంపాల
* హ్యూమరసమయి
* సారంగపాణి పదములు
* ఉర్దూగజల్ - ఛందస్సు
* శేషేంద్ర మేనిఫెస్టో
* శేషేంద్ర సాహితీ జీవన ప్రస్థానం
* జంటకవుల 'ఏకాంతసేవ'
* ముత్తయ్య భాగవతార్
* గజల్ సామ్రాజ్ఞి బేగం అఖ్తర్
* దేవానంద్ ఆత్మకథ
* జెమినీ వారి చంద్రలేఖ

## బయటి లింకులు
* రసమయి అధికారిక వెబ్ సైటు మొత్తం అన్ని పత్రికలలోని సమాచారంతో సహా.

వర్గం:తెలుగు పత్రికలు
వర్గం:2000 స్థాపితాలు
విజయచిత్ర

thumb|విజయచిత్ర ప్రచురణకు సారధ్యం వహించినవారిలో ఒకరు రావికొండలరావు
తెలుగు పత్రికారంగంలో విజయా నాగిరెడ్డి వారి **విజయచిత్ర** అనే సినిమా మాసపత్రిక. 1966 సంవత్సరంలో విడుదలైనది. దీనికి రావి కొండలరావు సారధ్యం వహించారు. ఇది చందమామ పత్రికను ప్రచురించే డాల్టన్ పబ్లికేషన్స్ వారిది. ఇది సుమారు 40-50 సంవత్సరాలు నడిచింది.

ఇది తెలుగులో సినిమా ప్రారంభోత్సవాలు, షూటింగ్ విశేషాల వంటి సాధారణ విషయాలతో పాటు ప్రముఖ దర్శకుల, సాంకేతిక నిపుణుల ఇంటర్వ్యూలు, ప్రపంచవ్యాప్తంగా ప్రసిద్ధి చెందిన సినిమాల వివరాలు, సినిమా నిర్మాణంలో సాధకబాధకాలు మొదలైన వాటిని గురించి విజ్ఞానభరిత సమాచారం అందిస్తుండేది. కొన్ని ఉత్తమమైన పాత సినిమా కథను వివరంగా మాటలతో సహా అంచెలంచెలుగా ప్రచురించేవారు.
## మూలాలు

వర్గం:తెలుగు మాసపత్రికలు
వర్గం:తెలుగు సినిమా పత్రికలు
వర్గం:1966 స్థాపితాలు
నగేష్ కుకునూర్

**నగేష్ కుకునూర్** హిందీ చిత్ర దర్శకుడు. హైదరాబాదు నుండి అమెరికా వెళ్ళి అక్కడె స్థిర పడ్డాడు.

## సినీ ప్రస్థానం
సినిమా రంగంపై ఆసక్తితో భారతదేశం తిరిగి వచ్చి హైదరాబాద్ బ్లూస్ అనే అంగ్ల చిత్రం తీసినాడు. ఇందులో తెలుగు సంభాషణలు కూడా ఉంటాయి. ఈ చిత్రం ప్రపంచ వ్యాప్తంగా మంచి విజయం సాధించి ఈయనకు బాగా పేరు తెచ్చింది. ఆ తరువాత హిందీలొ పలు విజయవంతమైన చిత్రాలకు దర్శకత్వం వహించి అవార్డులతో పాటు అభిమానులు కూడా పొందారు. ఈయనకు ఇక్బాల్ అనే చిత్రం మంచిపేరు తెచ్చింది. ఈ చిత్రం క్రికెట్ నేపథ్యంలో సాగుతుంది. ఈ చిత్రంలో నసీరుద్దీన్ షా, శ్రేయాస్ తల్పాడే, బాలనటిగా శ్వేతా బసు ప్రసాద్ (కొత్త బంగారు లోకం ఫేం) నటించారు.

## దర్శకత్వం వహించిన సినిమాలు
#హైదరాబాద్ బ్లూస్ (1998)
#రాక్ ఫోర్డ్  (1999)
#బాలీవుడ్ కాలింగ్ (2001)
#3 దీవారే (2003)
#హైదరాబాద్ బ్లూస్ 2 (2004)
#ఇక్బాల్ (2005)
#దోర్ (2006)
#బొంబాయి టు బ్యాంకక్ (2008)
# 8 x 10 తస్వీర్  (2009)
#ఆశయే  (2010)
#మోడ్ (2011)
# లక్ష్మి (2014)
# దానక్ (2016)
#గుడ్ లక్ సఖి (తెలుగు - 2021)
 
## అవార్డులు
;జాతీయ అవార్డు
*ఇక్బాల్  సినిమాకు గాను జాతీయ అవార్డు 2006 - ఉత్తమ చిత్రం సామాజిక అంశాలపై 

;ఫిలింఫేర్ అవార్డు 
*ఫిలింఫేర్ అవార్డు ఉత్తమ కథ – 3 దీవారే – 2004

;International Awards
*Audience Award for best film at the Peachtree International Film Festival in Atlanta, Georgia – *[[Hyderabad Blues]]* – 1999
*Audience Award for best film at the Rhode Island International Film Festival – *[[Hyderabad Blues]]* – 1999
*Best Film - Mercedes Benz Audience Award, for Best Narrative at the Palm Springs International Film Festival - *[[Lakshmi (2014 film)|Lakshmi]]* - January 13, 2014 

;Other Awards
*Teacher's Achievement Award for Creative and Performing Arts – 2002

## మూలాలు

## ఇతర లింకులు
* 

వర్గం:హిందీ సినిమా నటులు
వర్గం:తెలుగు సినిమా నటులు
వర్గం:తెలుగువారు
వర్గం:భారతీయ నటులు
వర్గం:ఫిలింఫేర్ అవార్డుల విజేతలు
వర్గం:1967 జననాలు
వర్గం:హిందీ సినిమా దర్శకులు
వర్గం:జీవిస్తున్న ప్రజలు
వర్గం:భారతీయ సినిమా దర్శకులు
వర్గం:హైదరాబాదు జిల్లా సినిమా దర్శకులు
భారతదేశంలోని జర్మన్ కార్లు

thumb|ఆడి కారు
భారతదేశంలో ప్రధానంగా ఈ క్రింది తయారీదారులు చేసే కార్లు లభ్యం అవుతున్నాయి.

* ఆడి
* బి ఎం డబ్ల్యు
* వోల్క్స్ వాగన్
* మెర్సిడెజ్-బెంజ్
* ఒపెల్

## ఆడి
లభించు మోడళ్ళు
* ఏ4
* ఏ6
* ఏ8
* ఏ8 12-సిలిండర్
* క్యూ5
* క్యూ7
* టిటి కూప్
* ఆర్8

## బి ఎం డబ్ల్యు
లభించు మోడళ్ళు
#### 3 సిరీస్
* సెడాన్
#### 5 సిరీస్
* సెడాన్
#### 6 సిరీస్
* కూప్
* కన్వర్టబుల్
#### 7 సిరీస్
* సెడాన్

#### ఎక్స్3 సిరీస్
* స్పోర్ట్స్ యాక్టివిటీ వెహికల్
* బి ఎం డబ్ల్యు ఎక్స్5 (2007)
* స్పోర్ట్స్ యాక్టివిటీ కూప్
#### జెడ్4 సిరీస్
* జెడ్4 రోడ్ స్టర్
#### ఎమ్ సిరీస్
* బి ఎం డబ్ల్యు ఎం3 కూప్
* ఎం3 కన్వర్టబుల్
* ఎం5 సెడాన్
* ఎం6 కూప్
* ఎం6 కన్వర్టబుల్
## వోల్క్స్ వాగన్
* పాస్సాట్
* జెట్టా
* టూరేజ్
* పోలో

## ఓపెల్
* అస్త్ర
* కోర్సా
## మెర్సిడెజ్-బెంజ్

* సి క్లాస్
* సెలూన్
* సి ఎల్ క్లాస్
* కూప్
* సి ఎల్ ఎస్ క్లాస్
* కూప్
* ఎస్ క్లాస్
* సెలూన్
* ఎస్ ఎల్ క్లాస్
* రోడ్ స్టర్
* ఎస్ ఎల్ కె క్లాస్
* రోడ్ స్టర్
* ఎమ్ క్లాస్
* ఆఫ్ రోడర్
* ఈ క్లాస్
* సెలూన్
* ఎం పీ వీ
* వయానో

## ఇవి కూడా చూడండి

* భారతదేశంలోని జపనీస్ కారులు

## మూలాలు

## వెలుపలి లంకెలు
1. http://www.volkswagen.co.in

2. https://web.archive.org/web/20100107183956/http://www.bmw.in/in/en/

3. http://www.mercedes-benz.co.in

4. http://www.audi.in

వర్గం:వాహనాలు
వర్గం:జాబితాలు
వర్గం:భారతదేశం
వర్గం:సంస్థలు
కవికొండల వెంకటరావు

**కవికొండల వెంకటరావు** (జూలై 20, 1892 — జూలై 4, 1969) ప్రముఖ తెలుగు కవి, జానపద, నాటక రచయిత.

## రచనలు
### శతకములు
* హరివినోదము
* మమైక దైవసంప్రార్థనము
* శతథా
* కందకుక్షి
* ద్విపదలాక్ష
### కావ్యములు
* రావి రవళిక
* సంగ్రహ శాకుంతలము (1914)
* పునరాగమనము (1913)
* కవితాన్వేషణము (1914)
* రాధిక-రాజిగాడు
* సింహాచలం-శ్రీరంగపట్నం
* హిహిడా నారాయణమ్మ
* సారంగధర (1913)
* ఆర్యాంగనా స్వప్నము (1913)

### నవలలు
* విజన సదనము (1916)
* ఇనుప కోట (1933)
### కథలు
### నాటకములు
* పురుష సింహుడు
* విప్ర సందేశము (1911)
* విప్లవరసపుత్రము
* త్రేతాయుగాంతము
* యయాతి
* ప్రేమ చిత్తు
* వియోగ విజయము
### ఇతరములు
* జంటలు

## మూలాలు
* కవికొండల వెంకటరావు (కృతులు-సమీక్ష), డా. జడప్రోలు విజయలక్ష్మి, శ్రీ పబ్లికేషన్స్, విశాఖపట్నం, 1989.

## బయటి లింకులు
*https://web.archive.org/web/20080907144606/http://govtcollegerjy.info/aboutus/legends.htm
*http://www.bhaavana.net/telusa/apr97/0056.html 
*https://web.archive.org/web/20090419195150/http://www.oswaldcouldrey.co.uk/
* డీఎల్ఐలో కవికొండల వ్రాసిన మట్టెల రవళి నవల ప్రతి
* ఆర్కీవు.కాంలో కవికొండల వెంకటరావు గేయాలు పుస్తక ప్రతి.

వర్గం:తెలుగు రచయితలు
వర్గం:1892 జననాలు
వర్గం:1969 మరణాలు
చీరాల పేరాల ఉద్యమం

thumb|270x270px|చీరాల పేరాల ఉద్యమ పితామహుడు - దుగ్గిరాల గోపాలకృష్ణయ్య
**చీరాల పేరాల ఉద్యమం** స్వాతంత్ర్యోద్యమ కాలంలో ఆంధ్రప్రదేశ్ చరిత్రలోనే కాకుండా భారతదేశ చరిత్రలోనే ప్రముఖంగా పేర్కొనే బ్రిటీష్ వ్యతిరేక ఉద్యమం. ఇది ప్రస్తుతం ప్రకాశం జిల్లాలో ఉన్న చీరాలలో దుగ్గిరాల గోపాలకృష్ణయ్య ఆధ్వర్యంలో జరిగింది. బ్రిటీష్ ప్రభుత్వం 1919లో చీరాల-పేరాల గ్రామాలను కలిపి పురపాలక సంఘంగా చేయడంతో ప్రజలపై పన్నుల భారం అధికమై పురపాలక సంఘం రద్దు చేయాలని ఉద్యమించారు.

ప్రకాశం జిల్లాలో ఉన్న చీరాల, పేరాల గ్రామాల జనాభా ఆ కాలంలో 15000. జాండ్రపేట, వీరరాఘవపేట గ్రామాలను చీరాల, పేరాలతో కలిపి చీరాల యూనియన్ అని వ్యవహరించే వారు. ఈ యూనియన్ నుంచి ఏడాదికి నాలుగు వేల రూపాయలు వసూలయ్యేవి. మద్రాసు ప్రభుత్వం 1919 లో చీరాల-పేరాలను మున్సిపాలిటీగా ప్రకటించింది. పన్ను ఏడాదికి 40,000 రూపాయలయ్యింది. సౌకర్యాలు మాత్రం మెరుగు పడలేదు. ఇక్కడ ఉన్న నేతపని వారు, చిన్నరైతులు పన్ను చెల్లించలేక మున్సిపాలిటీని రద్దు చేయాలని ప్రభుత్వానికి ఎన్నో వినతి పత్రాలు సమర్పించారు. ఫలితం లేదు. దాంతో వారు దుగ్గిరాల గోపాలకృష్ణయ్య నాయకత్వంలో ఆందోళన ప్రారంభించారు. గోపాలకృష్ణయ్య వేయిమంది సభ్యులతో రామదండు అనే వాలంటీర్ సంస్థను ఏర్పాటు చేశారు. విజయవాడ కాంగ్రెస్ సమావేశాల సందర్భంగా గాంధీ వచ్చినపుడు గోపాలకృష్ణయ్య ఆయనకు సమస్య వివరించాడు. గాంధీ చీరాలను సందర్శించి ఊరు ఖాళీ చేసిపోతే మున్సిపాలిటీ దానంతట అదే రద్దవుతుందని ఆలోచన చెప్పాడు. గోపాలకృష్ణయ్య చీరాల, పేరాల ప్రజలను ఊరు ఖాళీచేయించి దాని పొలిమేర అవతల రామ్‌నగర్ పేరుతో కొత్త నివాసాలు ఏర్పర్చాడు. అక్కడ 11 నెలలపాటు కష్ట నష్టాలని అనుభవించారు. ఉద్యమానికి కావలసిన విరాళాలను సేకరించడానికి గోపాలకృష్ణయ్య బరంపురం వెళితే ప్రభుత్వం అతనిని నిర్భందించి ఒక సంవత్సరం పాటు జైలు శిక్ష విధించింది. దీంతో చేసేదేమీ లేక ప్రజలు తమ నివాసాలకు తిరిగి వెళ్ళాల్సి వచ్చింది.

## మూలాలు

## వెలుపలి లంకెలు
వర్గం:ఉద్యమాలు
వర్గం:ఆంధ్రప్రదేశ్ చరిత్ర
వర్గం:1919 సంఘటనలు
లగడపాటి మధుసూధనరావు

లగడపాటి మధుసూధనరావు భారతీయ వ్యాపారవేత్త,  ల్యాంకో ఇన్ ఫ్రాటెక్ ఎగ్జిక్యూటివ్ చైర్మన్. ఫోర్బ్స్ సంస్థ విడుదల చేసిన భారతదేశ 100 మంది సంపన్నుల జాబితాలో 29వ స్థానంలో ఉన్న వ్యక్తి. అతను లగడపాటి రాజగోపాల్ కు సోదరుడు. డెట్రాయిట్ లో ఎం.ఎస్. చేశారు. తిరుపతిలో దుక్క ఇనుము, కొండపల్లిలో విద్యుత్ పరిశ్రమలున్నాయి. హైదరాబాదులో 121 అంతస్తుల భవనం నిర్మిస్తున్నారు.

## జీవిత విశేషాలు
అతను 1966 లో ఆంధ్రప్రదేశ్‌లోని గుంటూరులో జన్మించాడు.  విజయవాడలోని వి.ఆర్ సిద్ధార్థ ఇంజనీరింగ్ కాలేజీ నుండి బి.ఇ., కోయంబత్తూరులోని పిఎస్‌జి కాలేజ్ ఆఫ్ టెక్నాలజీ నుండి డిజైన్ ఇంజనీరింగ్‌లో ఎం.ఇ. పూర్తి చేశాడు. అతను వేన్ స్టేట్ యూనివర్శిటీ నుండి ఇండస్ట్రియల్ ఇంజనీరింగ్‌లో మరొక ఎం.ఎస్ డిగ్రీని సంపాదించాడు. తదనంతరం అతను యునైటెడ్ స్టేట్స్ లోని వాగ్నెర్ కార్పొరేషన్‌లో క్వాలిటీ మేనేజ్‌మెంటు యొక్క వివిధ విభాగాలలో పనిచేశాడు. తిరిగి వచ్చిన తరువాత అతను ఆంధ్రప్రదేశ్ లోని తిరుపతి సమీపంలో లాంకో ఇండస్ట్రీస్ లిమిటెడ్ ను స్థాపించడానికి ఉన్న బృందంలో చేరాడు. అతను 1992 లో కంపెనీ మేనేజింగ్ డైరెక్టర్ అయ్యాడు. అతను 2002 లో లాంకో ఇన్ఫ్రాటెక్ లిమిటెడ్ యొక్క ఎగ్జిక్యూటివ్ చైర్మన్ అయ్యాడు. అతని నాయకత్వంలో, లాంకో ఇన్ఫ్రాటెక్ భారతదేశంలో వేగంగా అభివృద్ధి చెందుతున్న వ్యాపార సంస్థలలో ఒకటిగా అవతరించింది. ఫోర్బ్స్ పత్రిక ప్రకారం, అతను భారతదేశంలోని అత్యంత ధనవంతులలో 29 వ స్థానంలో ఉన్నాడు.

## మూలాలు

వర్గం:1966 జననాలు
వర్గం:జీవిస్తున్న ప్రజలు
వర్గం:గుంటూరు జిల్లా ఇంజనీర్లు
వర్గం:భారతీయ వ్యాపారవేత్తలు
వర్గం:ఆంధ్రప్రదేశ్ వ్యాపారవేత్తలు
దివి మురళి

**దివి మురళి** భారతదేశానికి చెందిన వ్యాపారవేత్త. దివీస్ ల్యాబరేటరీ స్థాపకుడు. 2018లో ఫోర్బ్స్ సంస్థ విడుదల చేసిన భారతదేశ 100 మంది సంపన్నుల జాబితాలో 59 వ స్థానంలో ఉన్న వ్యక్తి. కాకతీయ యూనివర్శిటీ నుంచి ఫార్మశీలో పి.హెచ్.డీ. చేశారు.

## బాల్యం, విద్యాభ్యాసం
దివి మురళి కృష్ణా జిల్లా మచిలీపట్నం సమీపంలోని మంతెన అనే గ్రామంలో జన్మించాడు. ఈయన తల్లిదండ్రులకు 13 మంది సంతానంలో ఈయన ఆఖరి వాడు. తండ్రి సత్యనారాయణ జిల్లా పరిషర్ సెక్రటరీగా పని చేసేవాడు. సత్యనారాయణ పెళ్ళై పిల్లలు పుట్టిన తర్వాత కలకత్తా వెళ్ళీ డిగ్రీ పూర్తి చేసి వచ్చాడు. వాళ్ళ ఊర్లో అంత చదువు చదివింది మొదట ఆయనే. మచిలీపట్నం హిందూ హైస్కూల్లో చదువుకున్నాడు. చదువులో సగటు విద్యార్థిగా ఉండేవాడు. ఇంటర్మీడియట్ లో ఉత్తీర్ణుడు కాలేదు.

మణిపాల్ విశ్వవిద్యాలయం నుంచి ఎం. ఫార్మసీ చదివాడు.

## మూలాలు

వర్గం:కృష్ణా జిల్లా పారిశ్రామికవేత్తలు
పి.వి.రాంప్రసాద్ రెడ్డి

**పెనక వెంకట రాంప్రసాద్ రెడ్డి** భారతీయ వ్యాపారవేత్త, అరబిందో ఫార్మాకు సహ వ్యవస్థాపకుడు.

## జీవిత విశేషాలు
అతను తన సోదరుడితో కలిసి అరబిందో ఫార్మా కంపెనీని స్థాపించాడు. 2011 లో ఉత్పాదక లోపాల కోసం విధించిన యుఎస్ ఎఫ్.డి.ఏ  దిగుమతిపై నిషేధం ఎత్తివేసిన తరువాత అతని వాటాలు గణనీయంగా పెరిగాయి. అరబిందో అమ్మకాలు పెరిగాయి, ఇది ఐరోపాలో కూడా విస్తరిస్తోంది.

2012  డిసెంబర్ 1 నుండి అతను  అరబిందో ఫార్మా USA INC కు  ఎగ్జిక్యూటివ్ ఛైర్మన్‌గా ఉన్నాడు. అరోబిందో ఫార్మా లిమిటెడ్‌లో 2012, జూన్ 1 నుండి ఎగ్జిక్యూటివ్ చైర్మన్‌గా కూడా పనిచేశాడు. అరబిందో ఫార్మా లిమిటెడ్ నాన్ ఎగ్జిక్యూటివ్ చైర్మన్‌గా అతను తన సేవలను అందించాడు. అరబిందో ఫార్మా లిమిటెడ్‌కు అనుబంధ సంస్థలైన ఎపిఎల్ ఫార్మా థాయ్ లిమిటెడ్, ది ఎపిఎల్ హోల్డింగ్స్ INC, అరబిందో టోంగ్లింగ్ (డాటాంగ్), అరబిందో (డాటాంగ్) బయో ఫార్మా కో లిమిటెడ్ లకు  డైరెక్టర్ గా ఉన్నాడు. 1986 లో అతను అరబిందో ఫార్మాలో చేరాడు.  అరబిందో ఫార్మా లిమిటెడ్‌లో హోల్‌టైమ్ డైరెక్టర్‌గా కూడా పనిచేశాడు.

బాంబే స్టాక్ ఎక్స్ఛేంజ్ నివేదికల ప్రకారం తన భార్య సునీలా రాణితో కలిసి, రెడ్డి అరబిందో ఫార్మాలో ముప్పై ఎనిమిది శాతం నియంత్రిస్తాడు.

2016 లో  ఫోర్బ్స్ సంస్థ విడుదల చేసిన  సంపన్నుల జాబితాలో అతను భారతదేశంలో 27వ, ప్రపంచంలో 688 వ వ్యక్తి. అప్పటికి అతని నికర ఆదాయం  US$2.5&nbsp;బిలియన్లు.  ప్రపంచ ఫార్మాస్యూటికల్ ఫ్రాంటియర్స్ 2008 లోఔషధ పరిశ్రమలో ముప్పై ఐదు మంది ప్రభావవంతమైన వ్యక్తులలో ఒకరిగా అతనిని ప్రకటించారు.

పెన్సిలిన్ ఉత్పత్తిలో ప్రపంచ స్థాయిలో అయిదు కంపెనీలలో ఒకటిగా నిలిచింది. ఇద్దరు పిల్లలు.

## మూలాలు

వర్గం:జన్మస్థలం తెలియని వ్యక్తులు
వర్గం:భారతీయ వ్యాపారవేత్తలు
ఆడి

thumb|ఆడి కారు
**ఆడి** (Audi) పేరుతో కారులను తయారు చేసే, వోల్క్స్ వాగన్కి చెందిన ఒక జర్మన్ సంస్థ. ఆగస్టు హోర్చ్ దీని వ్యవస్థాపకుడు. బవేరియా లోని ఇంగోల్ స్టాడ్ట్ కేంద్రం.
## సంస్థ పుట్టుక
మొట్ట మొదటి హోర్క్ ఆటోమొబైల్ 1901 లో జ్వికావులో రూపొందించబడింది. 1909 తన సంస్థ నుండి హోర్క్ వెలివేయబడ్డాడు. వ్యాపారంలో తన స్వంత పేరుని కూడా ఉపయోగించుకోకుండా చేసినందుకు తన సంస్థకి క్రొత్త పేరును ప్రతిపాదించేందుకు ఫ్రాంజ్ ఫికెంట్షర్ అపార్టుమెంట్ లో ఒక సమావేశాఆన్ని ఏర్పాటు చేశాడు. ఆ సమయంలో ఫ్రాంజ్ కుమారుడు గదిలో ఒక మూలన ల్యాటిన్ ని అభ్యసిస్తున్నాడు. పలుమార్లు తను ఏదో చెప్పాలని తటపటాయించి, "నాన్నా, హోర్చ్ బదులు ఆడి అని పెడితే బాగుంటుందేమో?" అని అన్నాడు. జర్మన్ లో హార్క్ అన్నా, ల్యాటిన్ లో ఆడి అన్నా వినటం అని అర్థం. అందరూ దానిని అంగీకరించారు. AUDI అనగా చాలా మంది Auto Union Deutschland Ingolstadt అనుకొంటారు కానీ అది పొరబాటు.

## ఇవి కూడా చూడండి
* భారతదేశంలోని జర్మన్ కారులు

## మూలాలు

వర్గం:వ్యాపార సంస్థలు
సుందరయ్య

* పుచ్చలపల్లి సుందరయ్య ప్రముఖ కమ్యూనిస్టు నాయకుడు, తెలంగాణా రైతాంగ సాయుధ పోరాట వీరుడు, స్వాతంత్ర్య సమర యోధుడు. 
* సుందరయ్య నగర్ తాడేపల్లి మండలంలోని గ్రామం. 
* సుందరయ్య విజ్ఞాన కేంద్రము 1988 లో పుచ్చలపల్లి సుందరయ్య యొక్క సొంత సేకరణలతో ప్రారంభమైన గ్రంథాలయము.
పుచ్చలపల్లి

**పుచ్చలపల్లి** తెలుగువారిలో కొందరి ఇంటిపేరు.

* పుచ్చలపల్లి పెంచలయ్య, నెల్లూరు నుండి ఎన్నికైన పార్లమెంటు సభ్యుడు.
* పుచ్చలపల్లి రామచంద్రారెడ్డి
* పుచ్చలపల్లి సుందరయ్య ప్రముఖ కమ్యూనిస్టు నాయకుడు, తెలంగాణా రైతాంగ సాయుధ పోరాట వీరుడు, స్వాతంత్ర్య సమర యోధుడు .
మజ్జి

**మజ్జి** (ఆంగ్లం: Majji) తెలుగు వారిలో కొందరి ఇంటి పేరు.
* మజ్జి తులసీదాసు
* మజ్జి నారాయణదాసు
* మజ్జి రామారావు
* మజ్జి సుందరయ్య పాత్రుడు
----
**మజ్జి** పేరుతో కొన్ని గ్రామాలు.
* మజ్జిగోపాలపురం
* మజ్జిగూడెం
* మజ్జివలస
నీతి సుధా లహరి

thumb|right|250px|నీతి సుధా లహరి పుస్తక ముఖచిత్రం.
**నీతి సుధా లహరి** సంస్కృత శ్లోక, తెలుగు పద్య, గద్య వివరణలతో ప్రచురించబడిన పుస్తకము. దీనిని శ్రీ కోట రఘురామయ్య గారు రచించారు. ఈ పుస్తక రచనకు మూలం నీతి శాస్త్రము పేర సంస్కృతంలో ముద్రించబడి చాలా ప్రచారములో నున్నది. ఈ అనువాద ప్రక్రియకు బ్రహ్మశ్రీ వట్టిపల్లి మల్లినాథశర్మ సహాయాన్ని అందించగా, బ్రహ్మశ్రీ వింజమూరి విశ్వనాథమయ్య గారు ప్రతి పద్యమునకు తాత్పర్యములను, వ్యాఖ్యలను జోడించి కృతిని అందరూ చదివి అర్థం చేసుకోవడానికి వీలుగా తయారుచేశారు. దీనిని 2009 సంవత్సరంలో ఋషి బుక్ హౌస్, విజయవాడ వారు ముద్రించారు.

## రచయిత
కోట రఘురామయ్య గారు కోఆపరేటివ్ డిపార్టుమెంటులో ఉద్యోగం చేస్తూ డిప్యూటీ రిజిస్ట్రారుగా పదవీ విరమణ చేశారు. ఉద్యోగరీత్యా తీరిక లేకున్నా తెలుగు సాహిత్యాధ్యయనం చేస్తూవుండడం విశేషం. బాల్యం నుండి సంప్రదాయబద్ధమయిన ఛందోవిలసిత పద్యములు వ్రాస్తూ కవిపండితుల ప్రశంసలు పొందడం అలవాటుగా చేస్తుకున్నారు.

## ఉదాహరణలు
శ్లోకం 16: పుస్తకం వనితా విత్తం పరహస్తం గతం గతమ్,
::అథవఅ పునరాయాతం జీర్ణం భ్రష్టా చ ఖండాశః

కందం: విత్తంబును, బిత్తరియును,
::పొత్తము పెరవారు గొంచు బోయిన బోవున్
::ఎత్తఱి నైనన్ వచ్చిన
::కత్తెరబడు, భ్రష్టమగును, కండంబెయగున్.

తాత్పర్యం: ధనం, యువతి, పుస్తకం - వీటిని ఇతరులు తీసుకొని వెళ్తే తిరిగిరావు. ఒకవేశ ఎప్పుడైనా వచ్చినా ముక్కలై, చెడిపోయి, చిరిగిపోయి వస్తాయి.

వివరణ: పద్యం ఎత్తుగడ, నిర్వహణ అంతా అచ్చతెనుగు గుబాళింపే. అందువల్ల అనువాదమన్న్ట్లు కాక, కొత్త పద్యంలా భాసిస్తోంది. బిత్తరి (వనిత), కత్తెరబడు (ఖండశః) అనే ప్రయోగాలు కొత్త వెలుగునిచ్చాయి.

శ్లోకం 17: ఆయుర్విత్తం గృహచ్ఛిద్రం మంత్రౌషధ సమాగమాః,
::దాన మానావమానాశ్చ నవ గోప్యా మనీషిభిః.

ఆటవెలది: ఔషధమ్ము, ధనము, నాయువు, దానము,
::మనసులోని పొంగు, మంత్రములును,
::సంగమవివరాలు, స్వావమానం, బింటి
::గుట్టు నెపుడు బైట బెట్ట దగదు.

తాత్పర్యం: ఔషధం, ధనం, ఆయుస్సు, దానం అధిక సంతోషం, మంత్రాక్షరాలు, రతి విషయాలు, తనకు జరిగిన అవమానం, ఇంటి గుట్టు - ఈ తొమ్మిదింటిని బహిరంగపఱచరాదు.

శ్లోకం 25: ఉత్తమే క్షణకోపస్స్యా న్మధ్యమే ఘటికాద్వయమ్,
::అధమే స్యా దహోరాత్రం పాపిష్ఠే మరణాంతకమ్.

తేటగీతి: ఉత్తముని యందు క్షణకాల ముండుకోప,
::ముండు, మధ్యము నందిది రెండుఘడియ,
::లధమునం దొక దివసము నరుగుదాక,
::పాపియందిది వాడుండు వరకు నిల్చు.

తాత్పర్యం: కోపం ఉత్తమునిలో క్షణకాలమే ఉంటుంది. మధ్యమునిలో రెండు ఘడియలు ఉంటుంది. అధమునిలో ఒక దినం దాకా ఉంటుంది. పాపిష్ఠి వానిలో వాడు బ్రతికి ఉన్నంత కాలం నిల్చి ఉంటుంది.

శ్లోకం 72: అగ్నిహోత్రం గృహక్షేత్రే గర్భిణీం వృద్ధ బాలకౌ,
::రిక్తహస్తేన నోపేయా ద్రాజానం దైవతం గురుమ్.

ఆటవెలది: అగ్నిహోత్రుగృహము, ననఘమౌక్షేత్రంబు,
::వగ్గు, నిసుగు, గర్భవతిని, గురువు,
::దైవతమ్ము, రాజు దర్శింప దలచిన
::జేతు లూపుకొనుచు జేర జనదు.

తాత్పర్యం: హోమం జరిగే చోటుకు, ఇంటికి, పుణ్యక్షేత్రానికి, వృద్ధులు, శిశువులు, గర్భవతులు వీరి దగ్గరికి, గురువు, దేవుడు, రాజు వీరి దగ్గరికి దర్శనార్థం వెళ్ళినప్పుడు వట్టిచేతులతో పోరాదు. అంటే పూలు, పళ్లు లాంటి వేవైనా తీసుకొని వెళ్లాలన్నమాట.

## మూలాలు
* నీతి సుధా లహరి (శ్లోక - పద్య - వివరణలతో), అనువాదం శ్రీ కోట రఘురామయ్య, వివరణ డా. వింజమూరి విశ్వనాథమయ్య, ఋషి బుక్ హౌస్, విజయవాడ, 2009.

వర్గం:తెలుగు పుస్తకాలు
వర్గం:2009 పుస్తకాలు
పురపాలకసంఘం

thumb|250x250px|తెలంగాణ రాష్ట్రంలో ఒక పురపాలకసంఘ కార్యాలయం (గద్వాల)
**పురపాలక సంఘం** లేదా **మున్సిపాలిటీ, ** భారతదేశంలో పట్టణాన్ని పరిపాలించే పరిపాలనా యంత్రాంగం. ప్రజలుచేత ప్రత్యక్ష్యంగా లేదా పరోక్షంగా ఎన్నుకొనబడిన వ్యక్తి పురపాలక సంఘానికి మున్సిపల్ ఛైర్మన్‌గా ఉంటాడు. పరిపాలనా యంత్రాంగం కొరకు పట్టణ కౌన్సిల్ లేదా మున్సిపల్ కౌన్సిల్ లో అధికారులు ఉంటారు. ఆంధ్రప్రదేశ్ రాష్ట్రంలో ప్రస్తుతం గ్రేటర్ కార్పొరేషన్లు 3, కార్పొరేషన్లు 13, మున్సిపాలిటీలు 74, నగర పంచాయితీలు 20 ఉన్నాయి. తెలంగాణ రాష్ట్రంలో ప్రస్తుతం గ్రేటర్ కార్పొరేషన్లు 6, మున్సిపాలిటీలు, నగర పంచాయితీలు కలిపి 59 ఉన్నాయి. వీటికి ఎన్నికలను రాష్ట్ర ఎన్నికల కమీషన్ నిర్వహిస్తుంది.

### పురపాలక సంఘాల ఏర్పాటుకు నిబంధనలు
కార్పొరేషన్ కావాలంటే మూడు లక్షల జనాభా చాలని చదరపు కిలోమీటరుకు కనీసం ఐదువేల జనాభా ఉండాలని మునిసిపల్ నిబంధనల్లో మార్పులు చేసినందువల్ల రాష్ట్రంలో కొత్తగా మరో 60 మునిసిపాలిటీలు, మరికొన్ని నగరపాలక సంస్థల ఏర్పాటుకు అవకాశం కలిగింది. గ్రేడ్-1, స్పెషల్, సెలక్షన్ గ్రేడ్ హోదాలో ఉన్న అనేక మునిసిపాలిటీలు కార్పొరేషన్‌లుగా అప్‌గేడ్ర్ అయ్యే అవకాశమేర్పడింది. ప్రతిపాదిత పట్టణంలో తగినంత జనాభా లేనిపక్షంలో సమీప గ్రామాలను విలీనం చేసుకునేందుకు కూడా వీలుంది. మేజర్ పంచాయతీలను మునిసిపాలిటీలుగా అప్‌గ్రేడ్ చేసేందుకు కనీస జనాభాను 20వేలకు కుదించారు.

## ఉడా నియమాలు
అర్బన్ డెవలప్ మెంట్ అధారిటీలు: హైదరాబాదు (హుడా), విశాఖపట్నం (వుడా), విజయవాడ (విజయవాడ గుంటూరు తెనాలి మంగళగిరి పట్టణాభివృధ్ధి సంస్థ), వరంగల్‌, తిరుపతి (తుడా), కర్నూలు (కుడా).

# లే అవుట్ అనుమతికి భూమిపై హక్కు నిర్ధారణ పత్రం చూపించాలి. ఎన్ కంబరెన్స్ సర్టిఫికెట్, అర్బన్ ల్యాండ్ సీలింగ్ మినహాయింపు సర్టిఫికేట్, లేక నోటరీ అఫిడవిట్‌లు ఉండాలి.
# స్థలం భూసేకరణ ప్రతిపాదనలో లేదని తెలుపుతూ మండల రెవెన్యూ అధికారి ఇచ్చిన నిరంభ్యంతర పత్రం చూపాలి.
# ఒకవేళ లే అవుట్ వేసే స్థలం రెసిడెన్షియల్ పరిధిలో లేకపోతే రెసిడెన్షియల్‌గా మార్చుకోవాలి. లేఔట్‌ పొందటానికి ఒక్కో ఎకరాకు దీనికి అభివృద్ధి నిధుల కింద రూ. లక్ష వరకు చెల్లించాల్సి ఉంటుంది.
# స్థలం నుంచి ఎల్రక్టిక ల్ లైన్స్ వేసే ప్రతిపాదన లేదని తెలుపుతూ ట్రాన్స్ కో నుంచి నిరభ్యంతర పత్రం ఉండాలి.
# లే అవుట్ వేసిన భూమిలో 10 శాతం కామన్ సైట్‌గా వదలాలి. 40 అడుగుల రోడ్డు ఉండాలి.
# 10 టన్నుల బరువైన లారీ వెళ్ళినా రోడ్డు కుంగకుండా ఉండాలి.
# మొక్కలు నాటటం వంటి పనులన్నీ పూర్తయ్యాకే ఉడా చివరి అనుమతి ఇస్తుంది. ఆ తర్వాతే ప్లాట్ల అమ్మకాలు జరపాలి.

## ఇవి కూడా చూడండి

* ఉపగ్రహ నగరాలు 
* జంటనగరాలు

## వనరులు

## వెలుపలి లంకెలు

వర్గం:పాలనా విభాగాలు
వర్గం:ఆంధ్రప్రదేశ్ పాలనా విభాగాలు
వర్గం:తెలంగాణ పురపాలక సంఘాలు
వర్గం:స్థానిక స్వపరిపాలన
వర్గం:స్థానిక స్వపరిపాలన సంస్థలు
వర్గం:కార్యాలయాలు
వర్గం:పురపాలక సంఘాలు
పలనాడు సత్యాగ్రహం

thumb|ఉన్నవ లక్ష్మీ నారాయణ
**పలనాడు సత్యాగ్రహం** భారతీయ స్వాతంత్ర్యోద్యమ సమయంలో ఆంధ్రప్రదేశ్ లో జరిగిన ఒక ఉద్యమం.

గుంటూరు జిల్లాలోని పలనాడు వెనుకబడిన ప్రాంతం. అక్కడ ఉన్న అడవి నుంచి ప్రజలు వంటచెరకు, పశువులకు గడ్డి మొదలైనవి సేకరించేవారు. వీటికోసం పన్నులు చెల్లించేవారు. రెవెన్యూ, అటవీ శాఖ ఉద్యోగులు ప్రజలను పీడించేవారు. 1921 లో కరువు వచ్చింది. ప్రజలు ప్రభుత్వాన్ని తాము అటవీ ఉత్పత్తులను ఉచితంగా వినియోగించుకోవడానికి అనుమతి కోరారు. దానికి ప్రభుత్వం అంగీకరించలేదు. మాచెర్ల, వెల్దుర్తి, సిరిగిరిపాడు, రెంటచింతల, వాటి పరిసర గ్రామాల ప్రజలు ప్రభుత్వ నిబంధనలను పట్టించుకోకుండా పశువుల్ని అడవుల్లోకి తోలేవారు. అధికారులు పశువుల్ని బంధిస్తే ప్రజలు వందల సంఖ్యలో పోయి వాటిని విడిపించుకుని వచ్చేవారు. దీనిని అరికట్టాలని నిర్ణయించిన ప్రభుత్వం అదనపు బలగాలనూ రప్పించింది. ప్రజలు సహాయ నిరాకరణ ప్రారంభించారు. అటవీ, రెవెన్యూ అధికారులను సాంఘికంగా బహిష్కరించారు. అన్ని వృత్తుల వారు అధికారుల అవసరాలను తీర్చడానికి నిరాకరించారు. అధికారులు ఇళ్ళను ఖాళీ చేయాలని అడిగారు. అక్కడికి కలెక్టర్ వచ్చాడు. తాను వచ్చిన విషయాన్ని అందరికీ దండోరా వేసి తెలుపాలని సూచించాడు. కానీ వారు తమ తప్పెట్లు పాడైపోయాయని సమాధానమిచ్చారు. ఉద్యమ తీరు తెన్నులను గమనించడానికి కాంగ్రెస్ నాయకులైన ఉన్నవ లక్ష్మీ నారాయణ, వేదాంతం నరసింహాచారి అక్కడికి వచ్చారు. వీరిని ప్రజలు తప్పెట్లతో ఘనంగా ఊరేగిస్తూ తీసుకుని వచ్చారు. ఇది గమనించిన కలెక్టర్ ఆగ్రహం చెంది వారి రాకను శాంతి భద్రతలకు ముప్పుగా పేర్కొంటూ వారిని అరెస్టు చేయించాడు. దాంతో ప్రజల ఆందోళన తీవ్రతరమైంది. పశువులను అడవుల్లోకి వదిలారు. అనేక సార్లు పోలీసులతో ఘర్షణ జరిగింది. 1921 సెప్టెంవర్ 23 న అటవీశాఖాధికార్లు రిజర్వ్ పోలీసులను రప్పించి వారి సాయంతో ముత్పూరు అడవిపై దాడి చేసి మించాలపాడు వద్ద 300 పశువులను పట్టుకున్నారు. వారిపై 200 మంది ప్రజలు దాడిచేసి రాళ్ళు రువ్వారు. కాల్పుల్లో ప్రజానాయకుడు కన్నెగంటి హనుమంతు, మరో ముగ్గురు మరణించారు. దీంతో ఉద్యమం ఆగిపోయింది.

వర్గం:స్వాతంత్ర్య సమర యోధులు
వర్గం:భారత స్వాతంత్ర్యోద్యమం
కల్లోజు గోపాలక్రిష్ణమాచార్యులు

ఒజ్జు, ఒజి, ఓజు శబ్దాలన్నింటికి ఉపాధ్యాయులు, గురువులు అనే అర్థం వున్నదని పండితులు అంటారు. ఆంధ్రదేశంలో ముఖ్యంగా విశ్వకర్మ బ్రాహ్మణ వంశీయులలో కొందరి ఇంటి పేర్లలో ఈ ఓజు, ఒజి శబ్దాలు వినిపిస్తూ వుంటాయి. ఆ వంశం వారు గురు స్థానంలో లబ్ధ ప్రతిష్ఠులైన మహా పురుషులున్నారని, అది అన్వర్తకమై ఉండవచ్చని కూడా చెప్పవచ్చు. అలా ఉహించడానికి ఆధారం ఆ ఇంటిపేరు గల కుటుంబాలలో గొప్ప గొప్ప పండితులు జన్మించడం, గురుపీటం అధిష్టించిన వారు ఉండటమే ! అలంటి పుజనియులిన పండితులున్నా గ్రామాలకు కూడా ఆ వంశం పేరు ఉండడం సాధారనంగా కనిపిస్తున్నది. ఇది పండితులను గౌరవించిన ఒకనాటి మన సంస్కృతికి నిదర్శనం. అలాంటి గ్రామాలలో ప్రసిద్దమైన నెల్లూరు జిల్లా కల్లోజు. ఆ గ్రామానికి **కల్లోజు గోపాలక్రుష్ణమాచార్యుల వంశం** వల్ల ఆ పేరు వచ్చినట్టు ఆ వంశీకుల చరిత్రతో రూడి అవుతున్నది.

విరాద్విశ్వకర్మ దివ్యశక్తి ప్రసారం కొందరిపైన, కొన్ని వంశాల పైన అపారంగా ఉంటుందేమో ! కల్లోజు వంశం సుకృతం వల్ల ఆ వశానికి యశస్సు సంపాదించి పెట్టిన మహా మహులు ఎందరో ఉన్నారు. వారిలో గోపాలక్రుష్ణమాచార్యులు ఒకరు. ఆ వంశంలో దాదాపుగా అంతా సనాతనులలో అత్యంత సనాతనులని, ఆధునికులలో అత్యాదునికులని చెప్పతగిన నిజమైన అభ్యుదయభావ సంపన్నులు ఎందరో ఉన్నారు. ఒక విధంగా చెప్పాలంటే 19 వ శతాబ్దం ద్వితియార్థం నుంచి 20 వ శతాబ్దం ప్రథమ పాదం వరకు రామారవి 75 సంవత్సరాల పాటు ఆంధ్ర విశ్వకర్మ వంశీయుల కీర్తి పతాకను చేపట్టిన వారిలో కల్లోజు వంశీయులు అగ్రగాములంటే అతిశయోక్తి కాదు.

ఈ వ్యాసం కల్లోజు గోపాల కృష్ణమాచార్యుల జీవితానికి సంబధించింది. ఆయన. 1884 వ సంవత్సరం సెప్టెంబరు 5 వ తేదిన మద్రాసు నగరంలో జన్మించారు. తండ్రి చెంగాల్వరాయాచార్యులు. తల్లి మద్రాసులోనే (చేపాక్) నివసిస్తున్న గుడ్లూరు మున్నయాచార్యులు గారి కుమార్తె మన్నారమ్మ.

ప్రాథమిక విద్య గోవిందప్ప నాయకర్ స్ట్రీట్ లోని మిడిల్ స్కూలులోని, పచ్చియప్పకలేజిలోను నేర్చారు. ఆ చదువు వ్యాపార వర్గాల కుటుంబాల పిల్లల మధ్య జరిగినందువల్ల, తండ్రి కూడా ఆభరణాల వ్యాపారం చేస్తునందువల్ల, తండ్రి అడుగు జాడలలోనే వృద్ధిలోకి రావాలన్న సంస్కారం ఉన్నందువల్ల ఆ కోర్సులు పూర్తీ చేసుకొన్నారు. చదువుకొంటున్న రోజుల్లోనే తండ్రి దగ్గర వ్యాపార మర్మాలు తెలుసుకోనడమే గాక స్వయంగా తానొక చిన్న వెండి వస్తువుల షాపు ప్రారంభించి ఉదయం, సాయంత్రం వేళల్లో నడిపేవారు

వర్గం:మద్రాసు తెలుగువారు
నీతి (అయోమయ నివృత్తి)

నీతి అనగా ప్రవర్తన నియమావళి.
* నీతి కథలు
* నీతి చంద్రిక
* నీతి వాక్యాలు
* నీతి సుధా లహరి